"قارا دنیز طبیعی گازی آوریلین 20-ده فیلیوس-دا ساحله چیخاریلا‌جاق"
بونو جمهور باشقانی رجب طیب اردوغان بعضی تلویزیون کانال‌لاری‌نین بیرگه جانلی یاییمیندا ژورنالیست‌لرین سوال‌لارینی جاوابلاندیرارکن دئییب.
اردوغان "انرژی ده یئنی مژده‌لی خبر اولاجاق می؟" سوا‌لی ایله باغلی دئییب:
"قارا دنیز طبیعی گازی آوریلین 20-ده فیلیوس-دا طبیعی گاز اعمالی موسسه‌سی واسیطه‌سیله ساحله چیخاریلا‌جاق، داها سونرا تورکیه اؤز داخیلی گازیندان ایستیفاده ائتمه‌یه باشلایا‌جاق. اوزون ایللردیر اوزرینده ایشله‌دیگیمیز بو لاییحه او گون قارا دنیزدن باشلایا‌راق دالغا-دالغا بوتون اؤلکه‌یه یاییلا‌جاق".
جمهور باشقانی اردوغان ایسراییل قوه‌لری‌نین مسجیدالقصی-یا هوجومونو دا پیسله‌ییب.
رمضان آییندا حیاتا کئچیریلن هوجومون قبول ائدیله بیلمه‌یه‌جگینی بیلدیرن اردوغان دئییب:
"بونو خاریجی ایشلر ناظیرلیگی ایله قینادیق و لعنت‌له‌دیک. من ده چیخیش‌لاریمدا عینی شکیلده قیناییرام. هئچ بیر تهلوکه‌سیزلیک ناراحات‌لیغی بئله غیری-اینسانی موداخیله‌یه سبب اولا بیلمز. مسجیدالقصی-نین تاریخی ایستاتوسونا و معنویاتینا، فیلیسطین-لیلرین اینانج و حیات آزادلیغینا قارشی موداخیله‌لر و تهدیدلر قطعی‌لیکله سونا چاتدیریلما‌لی‌دیر.
ایسراییل گرگین‌لیگی آرتیرا‌جاق آدیم‌لاردان قطعی شکیلده ایمتینا ائتمه‌لی‌دیر. بیزیم خصوصیله سیناقوق‌لارا قارشی بئله بیر هوجوموموز وارمی؟ یهودی معبدلرینه هوجوموموز وارمی؟ چونکی بیز اونلاری مقدس گؤروروک. فیلیسطین‌لی قارداش و باجی‌لاریمیزین هر جور شرایطده یانیندا اولماغا و مقدس‌لریمیزی قوروماغا داوام ائدجییک. ایسراییل بونو بیلمه‌لی‌دیر".
